rejauldu/bengali-wikipedia huggingface dataset:
ক্রাউন জুয়েল একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে,https://www.fightful.com/wrestling/wwe-crown-jewel-officially-announced-november-4-2023 যা ক্রাউন জুয়েল কালানুক্রমিকের অধীনে প্রচারিত পঞ্চম এবং ডাব্লিউডাব্লিউইর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে দশম অনুষ্ঠান ছিল। এই অনুষ্ঠানটি ২০২৩ সালের ৪ঠা নভেম্বর তারিখে সৌদি আরবের রিয়াদের মুহাম্মদ আব্দু এরিনায় অনুষ্ঠিত হয়েছে; যা ২০২১ সালের ক্রাউন জুয়েলের পর এই মাঠে ডাব্লিউডাব্লিউইর প্রথম অনুষ্ঠান ছিল।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে এলএ নাইটকে পরাজিত করেছে। অন্যান্য শীর্ষস্থানীয় ম্যাচে, লোগান পল ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের জন্য আয়োজিত একক ম্যাচে রে মিস্টেরিওকে এবং ওয়ার্ল্ড হেভিওয়েট চ্যাম্পিয়নশিপ ম্যাচে সেথ "ফ্রিকিন" রলিন্স ড্রু ম্যাকইন্টায়ারকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি  ২০১৮ সালের শুরুর দিকে, মার্কিন পেশাদার কুস্তি সংস্থা ডাব্লিউডাব্লিউই সৌদি আরবের সামাজিক ও অর্থনৈতিক সংস্কার প্রোগ্রাম সৌদি ভিশন ২০৩০-এর সমর্থনে ক্রীড়া মন্ত্রণালয়ের (পূর্বে সাধারণ ক্রীড়া কর্তৃপক্ষ) সাথে ১০ বছরের কৌশলগত মাল্টিপ্ল্যাটফর্ম অংশীদারিত্ব শুরু করে। সৌদি আরবের রাজধানী রিয়াদে অনুষ্ঠিত এই অংশীদারিত্বের অন্যতম পুনরাবৃত্তিমূলক অনুষ্ঠান হিসেবে ক্রাউন জুয়েল একই বছরের শেষের দিকে অনুষ্ঠিত হয়েছিল। এরপর থেকে ক্রাউন জুয়েল ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠানে পরিণত হয়েছে, যা সাধারণত প্রতি বছরের অক্টোবর–নভেম্বর মাসে অনুষ্ঠিত হয়। ২০১৮ সালের ২রা নভেম্বর তারিখে প্রথমবারের মতো ক্রাউন জুয়েল অনুষ্ঠিত হয়েছে।  ২০২৩ সালের এই অনুষ্ঠানটি ক্রাউন জুয়েল কালানুক্রমিকের পঞ্চম অনুষ্ঠান ছিল, যা ৪ঠা নভেম্বর তারিখে সৌদি আরবের রিয়াদের মুহাম্মদ আব্দু এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি সৌদি আরবে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০২৩ ক্রাউন জুয়েল ক্রাউন জুয়েল বিষয়শ্রেণী:নভেম্বর ২০২৩-এ সৌদি আরবে ঘটনা বিষয়শ্রেণী:২০২৩-এ সৌদি আরব বিষয়শ্রেণী:সৌদি আরবের বিনোদনমূলক ঘটনা
মোহাম্মদ আবু নাসের (৩ এপ্রিল ১৯২১ - ১২ মে ২০০৪) একজন বাংলাদেশী শিক্ষাবিদ। তিনি বাংলাদেশ প্রকৌশল ও প্রযুক্তি বিশ্ববিদ্যালয়ের প্রথম ছিলেন। তিনি ১৯৮৭ সালে একুশে পদক লাভ করেন।   শৈশব ও শিক্ষা জীবন  আবু নাসেরের জন্ম ব্রিটিশ ভারতের পূর্ব বাংলার (আধুনা বাংলাদেশ ) ঢাকা বিক্রমপুর অর্থাৎ মুন্সীগঞ্জ জেলার শ্রীনগর উপজেলার বারৈখালী ইউনিয়নের দামলা গ্রামে। তার পিতার নাম ইসমাইল আলী খান ও মাতার নাম আবিদা বেগম। তিনি মুন্সিগঞ্জ বিক্রমপুরের লৌহজং উপজেলার "কাজীর পাগলা এ টি টি ইনস্টিটিউশনে" প্রাথমিক শিক্ষা শুরু করেন। ১৯৩৭ সালে ওই স্কুল থেকে তিনি প্রথম বিভাগে ম্যাট্রিকুলেশন পরীক্ষা পাস করেন। তিনি বি.এম. কলেজ, বরিশাল থেকে ইন্টারমিডিয়েট পরীক্ষা সম্পন্ন করেন। তিনি ঢাকা বিশ্ববিদ্যালয়ের রসায়ন বিভাগ থেকে ১৯৪২ সালে বি.এসসি (সম্মাননা) এবং ১৯৪৩ সালে এম. এস. সম্মাননা গ্রহণ করেন। এরপর তিনি রসায়ন প্রকৌশলে পড়ার জন্য পশ্চিমবঙ্গের শিবপুরের বঙ্গ প্রকৌশল কলেজে যান।  তিনি মার্কিন যুক্তরাষ্ট্রের বাল্টিমোরের জনস হপকিন্স বিশ্ববিদ্যালয়ের রসায়ন প্রকৌশলে এমএস অধ্যয়ন করার জন্য বৃত্তি পান। সেই সময় অবিভক্ত ভারতে এ ধরনের বৃত্তি জন্য নির্বাচিত হওয়া ছিল একটি উল্লেখযোগ্য অর্জন। ১৯৬২ সালে তিনি আবার মার্কিন যুক্তরাষ্ট্রে পিএইচডি সম্পন্ন করতে যান। তিনি চার বছরে পিএইচডি সম্পন্ন করেন। চার বছরের মধ্যে, তিনি কলম্বিয়া বিশ্ববিদ্যালয়ে প্রায় দুই বছর অতিবাহিত করেন এবং তারপর তিনি তার বাকি পিএইচডি সম্পন্ন করার জন্য টেক্সাস এ এন্ড এম বিশ্ববিদ্যালয়ে যান। ১৯৫৫ সালে নফিল্ড ফাউন্ডেশন থেকে একটি অংশীদারত্বের আওতায় পড়াশোনা করার জন্য তিনি লন্ডনে যান।   কর্মজীবন  পূর্ব পাকিস্তানে ফিরে আসার পর, তিনি প্রথম শিল্প মন্ত্রণালয়ে যোগ দেন এবং তারপর তিনি প্রযুক্তিগত শিক্ষা অধিদফতরের সাথে যোগ দেন। স্বল্প সময়ের পর তিনি আহসানউল্লাহ প্রকৌশল কলেজে (বুয়েট) যোগদান করেন। ১৯৭০ সালে তিনি বুয়েটের উপাচার্য হন এবং বাংলাদেশের মুক্তিযুদ্ধের পর তিনি তার পদ-অবস্থানে অব্যাহত থাকেন। ১৯৭৩ সালে অনুষ্ঠিত বুয়েটের প্রথম সমাবর্তন আয়োজনের জন্য তাকে কৃতিত্ব দেওয়া হয়। ১৯৭৫ সালে তিনি বিশ্ববিদ্যালয় মঞ্জুরী কমিশনের চেয়ারম্যান হন। ১৯৮০ সালে তিনি এই পদ থেকে অবসর গ্রহণ করেন। তিনি তার মৃত্যু পর্যন্ত বুয়েটের রসায়ন প্রকৌশলের অধ্যাপক ছিলেন।   পুরস্কার    একুশে পদক (১৯৮৭)  মৃত্যু তিনি ১২ মে ২০০৪ সালে মৃত্যুবরণ করেন। তিনি চার সন্তানের জনক। তার দ্বিতীয় পুত্র খান এইচ জাহিদ বর্তমানে রিয়াদ ব্যাংকের প্রধান অর্থনীতিবিদ এবং ভাইস প্রেসিডেন্ট।  তথ্যসূত্র  বিষয়শ্রেণী:১৯২১-এ জন্ম বিষয়শ্রেণী:২০০৮-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:একুশে পদক বিজয়ী বিষয়শ্রেণী:বাংলাদেশ প্রকৌশল বিশ্ববিদ্যালয়ের উপাচার্য বিষয়শ্রেণী:বাংলাদেশ বিশ্ববিদ্যালয় মঞ্জুরী কমিশনের চেয়ারম্যান বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের শিক্ষাব্যবস্থা বিষয়শ্রেণী:২০০৪-এ মৃত্যু বিষয়শ্রেণী:মার্কিন যুক্তরাষ্ট্রে পাকিস্তানি প্রবাসী
ব্যবহার  This template is an in-line request for the year an event occurred. For the year that a source was published, use .      আরও দেখুন   , for missing years in lists  , a more general date request  , for missing years in source citations  বিষয়শ্রেণী:ইনলাইন পরিষ্করণ টেমপ্লেট বিষয়শ্রেণী:সময় ও তারিখ রক্ষণাবেক্ষণ টেমপ্লেট
১৪ মার্চ রোজ রবিবার আন্তর্জাতিক নদী কৃত্য দিবস যাকে আরেক ভাবে বলা হয়, আন্তর্জাতিক নদী রক্ষায় করণীয় দিবস। ১৯৯৮ সাল থেকে সারা বিশ্বে দিবসটি পালিত হয়ে আসছে। ১৯৯৭ সালের মার্চে ব্রাজিলের কুরিতিয়া শহরে অনুষ্ঠিত একটি আন্তর্জাতিক সমাবেশ থেকে আন্তর্জাতিক নদী কৃত্য দিবস পালনের সিদ্ধান্ত নেওয়া হয়। নদীর প্রতি মানুষের করণীয় কী, নদী রক্ষায় দায়িত্ব, মানুষের দায়বদ্ধতা কতটুকু; এসব বিষয় স্মরণ করিয়ে দিতে দিবসটি পালনের সিদ্ধান্ত নেওয়া হয়। নদী সম্পর্কে মানুষের মধ্যে সচেতনতা বাড়াতে ও মানুষের মধ্যে নদী ভাবনা তৈরি করতে গ্রীন ভয়েস জন্মলগ্ন থেকে বাংলাদেশের নদী বাংলাদেশের প্রাণ দেশ বাঁচাতে নদী বাঁচান এই স্লোগান নিয়ে কাজ করে যাচ্ছে।   তথ্যসূত্র   বিষয়শ্রেণী:আন্তর্জাতিক উদ্‌যাপন বিষয়শ্রেণী:মার্চ উদ্‌যাপন
ব্যবহার   বা   উদাহরণ   {{শিরোনামের শতাব্দী|page=বিষয়শ্রেণী:১০ম শতাব্দীর ব্যক্তি}} →   {{শিরোনামের শতাব্দী|page=বিষয়শ্রেণী:১৫শ শতাব্দীর বই}} →   {{শিরোনামের শতাব্দী|page=১০ম শতাব্দীতে}} →   {{শিরোনামের শতাব্দী|page=১ম শতাব্দীতে ২০শ শতাব্দীর ... }} →   {{শিরোনামের শতাব্দী|page=৫ম মৌসুম}} →   {{শিরোনামের শতাব্দী|nomatch=পাওয়া যায়নি|page=৫ম মৌসুম}} →   {{শিরোনামের শতাব্দী|page=তুতানখামেনের শাসনামলে ১০০টি ইন্টারনেট মিম}} →   {{শিরোনামের শতাব্দী|page=শতাব্দী অনুযায়ী অমুক}} →   {{শিরোনামের শতাব্দী|nomatch=পাওয়া যায়নি|page=শতাব্দী অনুযায়ী অমুক}} →    আরও দেখুন
সেকেন্ড লাইফ হচ্ছে সান ফ্রান্সিস্কোর লিনদেন ল্যাব কর্তৃত উন্নয়নকৃত ইন্টারনেট ভিত্তিক কল্পিত বাস্তব (ভারচুয়াল) জগত। যা ২০০৩ সালের জুন ২৩ তারিখে চালু হয়। লিনদেন ল্যাব এর পরিসংখ্যান অনুসারে ২০১৩ সালে এর ব্যবহারকারী ছিল প্রায় ১ মিলিয়ন।  তথ্যসূত্র  বিষয়শ্রেণী:ভিডিও গেম বিষয়শ্রেণী:২০০৩-এর সফটওয়্যার বিষয়শ্রেণী:২০০৩-এর ভিডিও গেম বিষয়শ্রেণী:মেক ওএস এক্সের গেম বিষয়শ্রেণী:যুক্তরাষ্ট্রে উন্নীত ভিডিও গেম বিষয়শ্রেণী:উইন্ডোজ গেম বিষয়শ্রেণী:অনলাইন গেম
লেফটেন্যান্ট কর্নেল (অব.) কাজী সাজ্জাদ আলী জহির (জন্ম: ১১ এপ্রিল, ১৯৫১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীরপ্রতীক খেতাব প্রদান করে।  ২০২১ সালে গণ-বিষয়ক ক্ষেত্রে উল্লেখযোগ্য ভূমিকা রাখার জন্যে ভারত সরকার কর্তৃক পদ্মশ্রী সম্মানে ভূষিত হন।   জন্ম ও শিক্ষাজীবন  মুক্তিযোদ্ধা কাজী সাজ্জাদ আলী জহিরের জন্ম কুমিল্লা জেলার দাউদকান্দি উপজেলার চৌসই গ্রামে। জন্ম ১৯৫১ সালের ১১ এপ্রিল। বাবা কাজী আবদুল মুত্তালিব। মা কাজী নূরুন্নাহার বেগম।   কর্মজীবন  সাজ্জাদ আলী জহির ১৯৬৯ সালের শেষে পাকিস্তান সেনাবাহিনীতে ক্যাডেট হিসেবে যোগ দেন। ১৯৭১ সালে পাকিস্তানের কাকুল সামরিক অ্যাকাডেমিতে সিনিয়র ক্যাডেট হিসেবে প্রশিক্ষণরত ছিলেন। মুক্তিযুদ্ধ শুরু হলে আগস্ট মাসের শেষে তিনি পাকিস্তান থেকে পালিয়ে ভারতে এসে যুদ্ধে যোগ দেন।    মুক্তিযুদ্ধে ভূমিকা  তিনি সিলেট অঞ্চলে ৪ নম্বর সেক্টরের অধীনে দ্বিতীয় গোলন্দাজ বাহিনীকে সংগঠিত করেন। আগস্ট মাসে পাকিস্তান সেনাবাহিনীর আর্টিলারি কোরে কমিশন লাভ করেন সাজ্জাদ আলী জহির। পোস্টিং হয় ৭৮ ফিল্ড আর্টিলারি রেজিমেন্ট শিয়ালকোটে। কয়েক দিন পর সেখান থেকে পালিয়ে ভারতে যান। মুক্তিযুদ্ধে যোগ দেন সেপ্টম্বর মাসে। এ সময় ভারত সরকার মুক্তিবাহিনীকে কয়েকটি ১০৫ এমএম গান দেয়। তা দিয়ে মুক্তিবাহিনীর জন্য একটি ফিল্ড আর্টিলারি ব্যাটারি গঠন করা হয়। এর নাম দেওয়া হয় রওশন আরা ব্যাটারি। এই ব্যাটারিতে অন্তর্ভুক্ত হন তিনি। এ গ্রুপের সহঅধিনায়ক ছিলেন তিনি। রওশন আরা ব্যাটারিতে ছিল ছয়টি গান। অক্টোবর মাস থেকে এই ব্যাটারি ১০৫ এমএম কামান দিয়ে বৃহত্তর সিলেট অঞ্চলে মুক্তিবাহিনীর জেড ফোর্সকে বিভিন্ন যুদ্ধে আর্টিলারি ফায়ার সাপোর্ট দিয়ে সহায়তা করে। সাজ্জাদ জহিরের পরিচালনায় রওশন আরা ব্যাটারি কয়েকবার পাকিস্তান সেনাবাহিনীর প্রতিরক্ষা অবস্থানে গোলাবর্ষণ করে। সঠিক নিশানায় গোলাবর্ষণ করার ক্ষেত্রে তিনি যথেষ্ট কৃতিত্ব ও দক্ষতা প্রদর্শন করেন। এর ফলে পাকিস্তান সেনাবাহিনীর ব্যাপক ক্ষয়ক্ষতি হয়।    পুরস্কার ও সম্মাননা   বীরপ্রতীক  স্বাধীনতা পদক ২০১৩  পদ্মশ্রী ২০২১ - প্রথম ও একমাত্র বাংলাদেশী নাগরিক হিসেবে তিনি এই সম্মান পান।  গ্রন্থ রচনা  সাজ্জাদ আলী জহির মুক্তিযুদ্ধ বিষয়ক গবেষণা গ্রন্থ রচনায় খ্যাতি অর্জন করেছেন। পাঁচজন বীরশ্রেষ্ঠের জীবনী লেখা তার সবচেয়ে উল্লেখযোগ্য কাজ। মুক্তিযুদ্ধ বিষয়ে তিনি প্রায় ৫৪টি গ্রন্থ রচনা করেন। এর মধ্যে উল্লেখযোগ্য হলো:  মুক্তিযুদ্ধের চিত্র কাহিনি  রংপুর সেনানিবাসে দু:সাহসিক আক্রমণ  মুক্তির সংগ্রামে মেহেরপুর  মুক্তির সংগ্রামে চাঁপাইনবাবগঞ্জ  মুক্তিযুদ্ধের আঞ্চলিক ইতিহাস: সিলেট   তথ্যসূত্র    পাদটীকা       বহি:সংযোগ   বিষয়শ্রেণী:জীবিত ব্যক্তি বিষয়শ্রেণী:বীর প্রতীক বিষয়শ্রেণী:১৯৫১-এ জন্ম বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:কুমিল্লা জেলার ব্যক্তি বিষয়শ্রেণী:স্বাধীনতা পুরস্কার বিজয়ী বিষয়শ্রেণী:বাংলাদেশ সেনাবাহিনীর অফিসার বিষয়শ্রেণী:মুক্তিবাহিনীর কর্মকর্তা বিষয়শ্রেণী:পদ্মশ্রী প্রাপক
প্রতিক্রিয়াশীল নারীবাদ হল নারীবাদের একটি রক্ষণশীল রূপ। এটি সেই প্রগতিশীল বিশ্বাসকে অস্বীকার করে, যেখানে বলা হয় যে মানব ইতিহাস নৈতিক উন্নতির ধারাবাহিক একটি প্রক্রিয়া। এই নারীবাদ নারীদের স্বার্থ রক্ষা করতে পরিস্থিতিভিত্তিক, বস্তুগত ও লিঙ্গ-বাস্তববাদী দৃষ্টিভঙ্গির ওপর গুরুত্ব দেয়।  এই শব্দটি লেখিকা মেরি হ্যারিংটন তার একটি প্রবন্ধে ব্যবহার করেন। পরে এটি তার বই ফেমিনিস্ট এগেইন্সট প্রোগ্রেস-এ জনপ্রিয় হয়।  লুইস পেরিকে সাধারণত প্রতিক্রিয়াশীল নারীবাদী লেখক হিসেবে বিবেচনা করা হয়।   দৃষ্টিভঙ্গি    প্রতিক্রিয়াশীল নারীবাদ পুরুষ ও নারীদের মর্যাদা ও দক্ষতার দিক থেকে সমান মনে করলেও, শারীরিক পার্থক্যকে গুরুত্বপূর্ণ বলে মনে করে। এটি সামাজিক ও রাজনৈতিকভাবে তাৎপর্যপূর্ণ। এই দৃষ্টিভঙ্গি নারীবাদের ইতিহাসের বস্তুগত বিশ্লেষণের ওপর ভিত্তি করে যুক্তি দেয় যে, পুরুষ ও নারী একে অপরের সম্পূর্ণ বিকল্প হতে পারে—এই ধারণাটি ভুল। এটি ব্যবস্থাপনামূলক শ্রেণির জন্য ক্ষমতা সংহত করার একটি উপায় হিসেবে কাজ করে এবং দরিদ্র নারীদের স্বার্থের জন্য ক্ষতিকর, কারণ তাদের জীবনকে শুধু তাত্ত্বিকভাবে ব্যাখ্যা করা সম্ভব নয়।  প্রতিক্রিয়াশীল নারীবাদের যুক্তিগুলোর মধ্যে আধুনিক গর্ভপাত নীতির সমালোচনাও রয়েছে। এর মতে, মাতৃত্ব এবং নারীর শারীরিক উপস্থিতির গুরুত্ব নারীবাদী আন্দোলনের মাধ্যমে প্রান্তিক হয়ে পড়ছে। এটি যৌন বিপ্লবের পুনর্বিবেচনাও করে, যেখানে এই পরিবর্তনকে মূলত প্রযুক্তিগত বিবর্তন হিসেবে দেখা হয়, তবে এর দীর্ঘমেয়াদি প্রভাবগুলো সঠিকভাবে মূল্যায়ন করা হয়নি। এছাড়া, এটি ট্রান্সজেন্ডার রাজনীতির একটি পুঁজিবাদ-বিরোধী দৃষ্টিভঙ্গি তুলে ধরে এবং এটি ১৯৬০ এর পর জৈবপ্রযুক্তির মাধ্যমে শরীরের শিল্পায়নের ওপর কেন্দ্রীভূত।  যদিও প্রতিক্রিয়াশীল নারীবাদ ধর্মীয় বিশ্বাসের প্রতি কঠোর বিরোধিতা করে না, এর অনুসারীরা সবাই ধর্মীয় নন। তবে, এর কিছু মতামত ক্যাথলিক সামাজিক শিক্ষার সঙ্গে মিল রয়েছে।   আরও দেখুন    লিঙ্গ বিরোধী আন্দোলন  নারীবাদের পার্থক্য   তথ্যসূত্র   বিষয়শ্রেণী:নারীবাদ
ডান|থাম্ব|250x250পিক্সেল| ২৫শে সেপ্টেম্বর, ২০১৮ তে নয়াদিল্লির রাষ্ট্রপতি ভবনে এক উজ্জ্বল অনুষ্ঠানে, উশুর জন্য পূজা কাদিয়ানকে অর্জুন পুরস্কার প্রদান করছেন রাষ্ট্রপতি রাম নাথ কোবিন্দ। পূজা কাদিয়ান (জন্ম: ১লা অক্টোবর ১৯৯১  একজন ভারতীয় উশু খেলোয়াড়। তিনি কলম্বিয়ার ক্যালিতে উশুর আমন্ত্রণমূলক নবম বিশ্ব প্রতিযোগিতায় মহিলাদের সান্দায় ৬০ কেজি বিভাগে রৌপ্য পদক জিতেছিলেন.  কাদিয়ান এর আগে দ্বাদশ দক্ষিণ এশিয়ান গেমসে স্বর্ণ জিতেছিলেন এবং ২০১৩ ও ২০১৫ সালে বিশ্ব গেমস এবং বিশ্ব চ্যাম্পিয়নশিপে রৌপ্য পদক অর্জন করেছিল। ২০১৪ এবং ২০১৭ সালে জাতীয় গেমসে তিনি স্বর্ণপদকও জিতেছিলেন।   ২০১৭ বিশ্ব উশু চ্যাম্পিয়নশিপে ভারতের হয়ে প্রথমবারের মতো স্বর্ণপদক জিতেছিলেন পূজা।    সম্মাননা ও স্বীকৃতি  ২০১৭ সালের বিশ্ব উশু চ্যাম্পিয়নশিপে তার অসাধারণ সাফল্যের জন্য ভারত সরকার, ২০১৮ সালে মর্যাদাপূর্ণ অর্জুন পুরস্কার দ্বারা ভূষিত করেছিল।     তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:অর্জুন পুরস্কার প্রাপক বিষয়শ্রেণী:চীনা সমরকলা বিষয়শ্রেণী:ভারতীয় নারী মার্শাল শিল্পী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
এক্সটেনসিভ মার্কআপ ল্যাংগুয়েজ বা XML একটি সাধারণ ব্যবহার উপযোগী মার্কআপ ল্যাংগুয়েজ, যা দ্বারা বিভিন্ন ধরনের ডাটা বর্নণা করা যায়। মুলত, XML হলো ডাটা বর্ণনা করার একটি মাধ্যম। এটি স্ট্যান্ডার্ড জেনারেল মার্কআপ ল্যাংগুয়েজের (SGML) সরল সাবসেট। XML এর মৌলিক ইউনিট হলো ক্যারেকটার। এই অক্ষর গুলো অবশ্যই ইউনির্ভাসাল ক্যারেকটার সেটের (UTF ) অন্তর্ভুক্ত হতে হবে।  XML ফাইলে সকল তথ্য টেক্সট আকারে থাকে। আর টেক্সটের ফাঁকে থাকে মার্কআপ ল্যাংগুয়েজ, যা বিভিন্ন তথ্যগুলোকে আলাদা করে। এই মার্কআপ গুলোই XML ফাইলের ট্রি কাঠামো দান করে, যেখানে প্রতিটি নোডের এক বা একাধিক নিজস্ব বৈশিষ্ট্য থাকতে পারে।  XML ফাইল একটি ডাটাবেসের মত ডাটাকে সংরক্ষণ করে। XML-এর প্রধান কাজ হল বিভিন্ন সিস্টেমের মধ্যে তথ্য আদান প্রদানকে সহজ করা, বিশেষ করে যেসব সিস্টেম ইন্টারনেট দ্বারা সংযুক্ত।   XML ফাইলের একটা উদাহরণ এখানে দেয়া যেতে পারে।          মোহন মিয়া       12-12-1988                   চানতলা             বকুলগর             বকুলগর             কুমিল্লা                   জরিনা বিবি       16-09-1992                   মধুপুর             সুখতলী             সুখতলী             দিনাজপুর              এখানে একটি শ্রেণী নোডের চাইল্ড হিসেবে আছে দুটি ছাত্র নোড। প্রতিটি ছাত্র নোডের আবার একাধিক চাইল্ড নোড আছে। যেমন, নাম একটি চাইল্ড নোড।  ছাত্র নোডের একটি অ্যাট্রিবিউট আছে: আইডি।  একটি ভ্যালিড XML ফাইলের বৈশিষ্ট্য হচ্ছে: 1। এর প্রতিটি ট্যাগ অবশ্যই একটি ক্লোজিং ট্যাগ দিয়ে শেষ হবে। ক্লোজিং ট্যাগের নাম হবে ওপেনিং ট্যাগের নামের আগে একটি "/" যোগ করে। যেমন,  ট্যাগটি  ট্যাগ দিয়ে শেষ হবে।  2। আর প্রতিটি অ্যাট্রিবিউট ডাবল কোটেশনে বন্ধ থাকতে হবে। যেমন: আইডি="1"।  3। এবং একাধিক নোড ওভারল্যাপ করতে পারবে না, হয় একটি নোড সম্পূর্ণ অন্য একটি নোডের অভ্যন্তরে থাকবে, অথবা সম্পূর্ণ বাইরে থাকবে। আংশিক ভেতরে ও আংশিক বাইরে থাকতে পারবে না।   তথ্যসূত্র   বিষয়শ্রেণী:মার্কআপ ভাষা বিষয়শ্রেণী:কারিগরি যোগাযোগ বিষয়শ্রেণী:অ্যাপ্লিকেশন লেয়ার প্রোটোকল বিষয়শ্রেণী:কম্পিউটার ফাইল ফরমেট
ক্যান্টনমেন্ট ইংলিশ স্কুল অ্যান্ড কলেজ চট্টগ্রাম সেনানিবাসে অবস্থিত একটি শিক্ষাপ্রতিষ্ঠান। এটি চট্টগ্রাম ক্যান্টনমেন্ট পাবলিক কলেজ-এর নিকটে অবস্থিত।   ইতিহাস  এই প্রতিষ্ঠানটি ১৯৯৮ সালে তার যাত্রা শুরু করে। এর শুরুর নাম ছিল ক্যান্টনমেন্ট ইন্টারন্যাশনাল স্কুল। ২০০৫ সালে, এটি ক্যান্টনমেন্ট ইংলিশ স্কুলের (সিইএস) সাথে একত্রীত হয়। শুরু হওয়ার পর থেকেই বিদ্যালয়টি ধীরে ধীরে বিকশিত হতে থাকে। ২০১০ সালে এটিকে এইচএসসি স্তরে উন্নীত হয় এবং এটি ক্যান্টনমেন্ট ইংলিশ স্কুল অ্যান্ড কলেজ (সিইএসসি) নামে নামকরণ করা হয়।   আরও দেখুন   বাংলাদেশের সামরিক বাহিনীর শিক্ষা প্রতিষ্ঠানের তালিকা।   তথ্যসূত্র   বিষয়শ্রেণী:চট্টগ্রামের বিদ্যালয় বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৮-এ বাংলাদেশে প্রতিষ্ঠিত বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:বিএনসিসি-এর কর্ণফুলী রেজিমেন্টের ইউনিট বিষয়শ্রেণী:চট্টগ্রাম সেনানিবাস
আলেক্সি বেলান আলেক্সিভিচ (রুশ Алексей Алексеевич Белан ) (জন্ম জুন ২৭, ১৯৮৭) হলেন একজন লাটভিয়ান এবং রাশিয়ান হ্যাকার যিনি এফবিআই-এর মোস্ট ওয়ান্টেড অপরাধীদের তালিকায় রয়েছেন। At the FBI websiteতার বিরুদ্ধে নেভাদা ও ক্যালিফোর্নিয়া রাজ্যের তিনটি মার্কিন কোম্পানির কম্পিউটার নেটওয়ার্কে অবৈধ প্রবেশের অভিযোগ আনা হয়েছে । ২০১২ এবং ২০১৩ সালে সংঘটিত লঙ্ঘনের ফলস্বরূপ, একজন হ্যাকার কোম্পানির কর্মীদের এবং তাদের পরিষেবার কয়েক মিলিয়ন নিবন্ধিত ব্যবহারকারীদের ব্যক্তিগত ডেটা চুরি করেছিল, যা পরে ইন্টারনেটের মাধ্যমে বিক্রি করা হয়েছিল।The FBI list of most wanted hackers got another Russian citizen Lenta.ru, 6 november 2013তিনি Абыр Валгов, Абырвалг, Федюня, Магг, М4G, এবং Мой.Явик ছদ্মনামে পরিচিত।The most dangerous hacker in the world - Russian programmer Belan  তথ্যসূত্র    বহিঃসংযোগ   ব্যাপক সাইবার অনুপ্রবেশের মামলায় অভিযোগ ঘোষণা করা হয়েছে - দু'জন অপরাধীকে রাশিয়ান গোয়েন্দা কর্মকর্তাবলে বিশ্বাস করা হয়েছে (এফবিআই)  বিষয়শ্রেণী:রুশ বংশোদ্ভূত লাতভীয় বিষয়শ্রেণী:লাতভীয় কম্পিউটার বিজ্ঞানী বিষয়শ্রেণী:হ্যাকার বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম
ইন্দ্রমনি বোরা (১৯ ফেব্রুয়ারি ১৯৩৮  - ২৮ ডিসেম্বর ২০১৯)  একজন ভারতীয় রাজনীতিবিদ এবং ভারতীয় জনতা পার্টির সদস্য ছিলেন। তিনি আসাম থেকে রাজ্যসভার সদস্য নির্বাচিত হয়েছিলেন। Members of Parliament   তথ্যসূত্র   বিষয়শ্রেণী:১৯৩৮-এ জন্ম বিষয়শ্রেণী:২০১৯-এ মৃত্যু বিষয়শ্রেণী:অসম রাজ্যসভার সদস্য বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:আসামের ব্যক্তি বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:আসামের রাজ্যসভা সদস্য বিষয়শ্রেণী:ভারতীয় জনতা পার্টির রাজ্যসভা সদস্য
নাজিরগঞ্জ ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলা একটি ইউনিয়ন।  ইতিহাস নাজিরগঞ্জ ইউনিয়ন  ২১টি গ্রাম ও ৪১টি মৌজা নিয়ে গঠিত। এই এলাকার প্রধান পেশা হল কৃষি। ইউনিয়নের দক্ষিণে পদ্মা নদী এবং উত্তরে গাজনার বিল আছে যার সৌন্দর্য উপভোগ করতে প্রচুর মানুষের সমাগম হয়।    অবস্থান   ইউনিয়ন পরিষদ যোগাযোগ ব্যবস্থা  অত্র অঞ্চলের যোগাযোগ ব্যবস্থা ভালো ।  রাস্তা ঘাট  নাজিরগঞ্জ ইউনিয়নে ২০ কিলোমিটার পাকা রাস্তা ও ১৮ কিলোমিটার কাঁচা রাস্তা আছে।  হাট বাজার  এই ইউনিয়নে ৪ টি হাট রয়েছে । এর মধ্যে দুইটি হাট বড় ও দুইটি হাট ছোট । এবং দুইটি বাজার রয়েছে ।  শিক্ষা প্রতিষ্ঠান  ৮টি সরকারী প্রাথমিক বিদ্যালয়, ৫টি বেসরকারী প্রাথমিক বিদ্যালয়, ১টি কওমি মাদ্রাসা, ২টি হাফিজিয়া মাদ্রাসা রয়েছে ।  নাজিরগঞ্জ ৪টি উচ্চ মাধ্যমিক বিদ্যালয় রয়েছেঃ- ১।  নাজিরগঞ্জ উচ্চ বিদ্যালয় ও কলেজ।  ২।  উদয়পুর উচ্চ বিদ্যালয়।  ৩। আমেনা খাতুন বালিকা বিদ্যালয়।  ৪। শাহিদা জলিল গার্লস স্কুল  ৫। নাজিরগঞ্জ বাস স্টান্ড দারুল উলূম কওমী মাদরাসা  ৬। উদয়পুর মাদ্রাসা  ৭। বড়খাপুর মাদ্রাসা।  দর্শনীয় স্থান  গাজনার বিল সহ ফেরিঘাট,নীল কুঠি,পদ্মা নদী,বড়খাঁপুর বটতলা,   প্রভৃতি দর্শনীয় স্থান উল্লেখ্য ।  ব্যাংক ও এনজিও  উল্লেখযোগ্য ভাবে এই ইউনিয়নে ব্র্যাক, সিসিডিবি, গ্রামীণ ব্যাংক, আশা, পাবনা প্রতিশ্রুতি, অনন্য সমাজ কল্যাণ প্রভৃতি সংস্থা রয়েছে ।  ধর্ম ও ধর্মীয় উৎসব  খাদ্য  কৃতী ব্যক্তিত্ব  সরদার জয়েনউদ্দীন জন্ম : কামারহাট  (১৯১৮ - ২২ ডিসেম্বর, ১৯৮৬) একজন বাংলাদেশী লেখক, ঔপন্যাসিক, গল্পকার ও সম্পাদক। তিনি বাংলাদেশে বইমেলার প্রবর্তক। বাংলা সাহিত্যে অবদানের জন্য ১৯৬৭ সালে বাংলা একাডেমি পুরস্কার ও আদমজী সাহিত্য পুরস্কার এবং ১৯৯৪ সালে মরণোত্তর বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।   আবদুল গনি হাজারী জন্ম : নওয়াগ্রাম (১২ জানুয়ারি, ১৯২১ - ১৯৭৬) ছিলেন একজন বাঙালি কবি ও সাংবাদিক। সাহিত্যে অবদানের জন্য তিনি ১৯৬৪ সালে ইউনেস্কো পুরস্কার ও ১৯৭২ সালে বাংলা একাডেমি পুরস্কার এবং সাংবাদিকতায় অবদানের জন্য ১৯৯০ সালে মরণোত্তর একুশে পদক লাভ করেন।   চঞ্চল চৌধুরী (জন্ম : কামারহাট ( মোহনপুর ) ১ জুন, ১৯৭৪) একজন বাংলাদেশি অভিনেতা, মডেল, শিক্ষক ও গায়ক। তিনি টেলিভিশন ও চলচ্চিত্র দুই মাধ্যমেই অভিনয় করে থাকেন। অভিনয়ের স্বীকৃতি হিসেবে তিনি শ্রেষ্ঠ অভিনেতা বিভাগে দুইবার জাতীয় চলচ্চিত্র পুরস্কার, এবং সেরা অভিনেতা বিভাগে একটি দর্শক জরিপ পুরস্কার ও দুটি সমালোচক পুরস্কার বিজয়সহ মোট বারোটি মেরিল-প্রথম আলো পুরস্কারের মনোনয়ন লাভ করেন।  বিষয়শ্রেণী:সুজানগর উপজেলার ইউনিয়ন   তথ্যসূত্র
ফররুখ পাশা ইবনে আবদুল্লাহ (ফাররুখ বে নামেও পরিচিত) (মৃত্যু: ১৬২০-২১) ছিলেন ১৭ শতকের গোড়ার দিকে নাবলুস এবং জেরুজালেমের অটোমান গভর্নর এবং ফররুখ রাজবংশের প্রতিষ্ঠাতা, যারা ১৭ শতকের বেশিরভাগ সময় ধরে নাবলুসের গভর্নরশিপ এবং অন্যান্য পদ দখল করে ছিলেন।Ze'evi, 1996, p. 40   জীবনী  ডান|থাম্ব| খান আল-ফারুকিয়ার অবশেষ, ফররুখ পাশা নির্মিত একটি কাফেলা ফররুখ পাশা সার্কাসিয়ায় জন্মগ্রহণ করেন, যেখানে তাকে হয় বন্দী করা হয়েছিল অথবা দাস হিসেবে কিনে নেওয়া হয়েছিল।Ze'evi, 1996, p. 52 তিনি ষোড়শ শতাব্দীর শেষের দিকে রিদওয়ান পাশার ভাই এবং নাবলুসের সানজাক-বে (জেলা গভর্নর) বাহরাম পাশার একজন মামলুক (দাস সৈনিক) হয়েছিলেন। বাহরামের পৃষ্ঠপোষকতায় ফররুখ সুশিক্ষিত এবং সরকারি কর্মজীবনের জন্য প্রশিক্ষিত ছিলেন। ১৫৯৬ সালে বাহরামের প্রভাব ফররুখকে জেরুজালেম সানজাকের সুবাশি (জনশৃঙ্খলার দায়িত্বে নিযুক্ত কর্মকর্তা) নিযুক্ত করতে সাহায্য করেছিল। ১৬০৩ সালে বাহরামের মৃত্যুর পর ফররুখকে জেরুজালেমের সানজাক-বে নিযুক্ত করা হয় এবং পরে ১৬০৯ সালে তাকে নাবলুসের সানজাক-বে নিযুক্ত করা হয়। ফররুখ নাবলুসকে তার পরিবারের সদর দপ্তর হিসেবে প্রতিষ্ঠা করেন। ১৬০৯ সাল থেকে ১৬২০-২১ সালে তাঁর মৃত্যুর মধ্যে তিনি জেরুজালেম অথবা নাবলুস অথবা উভয়ের গভর্নর হিসেবে দায়িত্ব পালন করেছিলেন।Ze'evi, 1996, p. 43 দামেসিন ইতিহাসবিদ এবং ফররুখের সমসাময়িক মুহাম্মদ আমিন আল-মুহিব্বি ফররুখ পাশাকে একজন "বিশিষ্ট বীর, নির্ভীক হৃদয়" এবং সাহসী ও উদার হিসাবে বর্ণনা করেছেন।Ze'evi, 1996, p. 53  তিনি আমির আল-হজ্জ (হজ্জ কাফেলার সেনাপতি) এর মর্যাদাপূর্ণ পদেও অধিষ্ঠিত ছিলেন। তিনি নাবলুসে সমবেত হজযাত্রীদের জন্য উইকালা আল-ফাররুখিয়া বা খান আল-ফাররুখিয়া নামে একটি বড় কাফেলা নির্মাণ করেন।Doumani, 1995, p. 24  তুর্কি পর্যটক এভলিয়া সেলেবির বর্ণনা অনুসারে, ফারুখের ক্যারাভানসেরাই ছিল "বিশাল" এবং "একটি দুর্গের মতো এবং এতে ১৫০টি কক্ষ ছিল"। অন্তত ঊনবিংশ শতাব্দীর মাঝামাঝি পর্যন্ত এটি নাবলুসের প্রধান বাণিজ্যিক সম্পত্তিগুলির মধ্যে একটি হয়ে ওঠে। ফররুখ পাশা মক্কা যাওয়ার পথে হজ কাফেলার কমান্ড করার সময় মারা যান।   বংশধর  () ফররুখ পাশা নাবলুসে ফররুখ রাজবংশ প্রতিষ্ঠা করেছিলেন এবং সদর দপ্তর করেছিলেন। ১৭ শতকে অটোমান যুগে ফিলিস্তিনের বিশিষ্ট পাশা পরিবারগুলির মধ্যে একটি হয়ে ওঠে ফররুখ পরিবার। ফররুখ পাশার পুত্র মুহাম্মদ ইবনে ফররুখ জেরুজালেম ও নাবলুসের সানজাক-বে এবং ১৬৩৮ সালে মৃত্যুর আগ পর্যন্ত আমির আল-হজ্জ হিসেবে তার স্থলাভিষিক্ত হন। জেরুজালেম ও নাবলুস সানজাক (প্রাদেশিক জেলা) এবং হজ কাফেলার কমান্ডার হিসেবে তাদের শাসনের অবসান ঘটে ১৬৭০ সালে মুহাম্মদের পুত্র আসাফ পাশার মৃত্যুর মাধ্যমে এবং পরবর্তীতে মুসা পাশ আল-নিমরকে নাবলুসের সানজাক-বে এবং আমির আল-হজ্জের দায়িত্ব অর্পণের মাধ্যমে। ১৮ শতক জুড়ে এই পরিবারের সদস্যরা জেরুজালেম, নাবলুস এবং দামেস্কের অভিজাত শ্রেণীর অংশ ছিল, কিন্তু আসাফের মৃত্যুর পর কেউই সানজাক-বে হিসেবে কাজ করেনি।Ze'evi, 1996, p. 44   তথ্যসূত্র    গ্রন্থপঞ্জি         বিষয়শ্রেণী:১৭শ শতাব্দীর উসমানীয় সাম্রাজ্যের ক্রীতদাস বিষয়শ্রেণী:নাবলুসের ব্যক্তি বিষয়শ্রেণী:উসমানীয় সাম্রাজ্যের রাজনৈতিক ব্যক্তি বিষয়শ্রেণী:১৬শ শতাব্দীর উসমানীয় সাম্রাজ্যের ব্যক্তি বিষয়শ্রেণী:১৬২০-এ মৃত্যু
অ্যাজো যুগলায়ন বা অ্যাজো কাপলিং () হল একটি ডায়াজোনিয়াম যৌগ এবং একটি অ্যারোমেটিক যৌগের মধ্যকার জৈব বিক্রিয়া। এই ইলেক্ট্রোফিলিক অ্যারোমেটিক প্রতিস্থাপন বিক্রিয়ায় অ্যারাইল ডায়াজোনিয়াম ক্যাটায়ন ইলেক্ট্রোফাইল হিসেবে অ্যারিনের সাথে যুক্ত হয়। অধিকাংশ ক্ষেত্রেই ডায়াজোনিয়াম যৌগটি অ্যারোমেটিক হয়।   ডায়াজোকরণ  অ্যানিলিনের সাথে নাইট্রাস এসিডের বিক্রিয়ায় ডায়াজোনিয়াম লবণ উৎপন্ন হয়। একে ডায়াজোকরণ বলা হয়। ডায়াজোনিয়াম লবণ একটি গুরুত্বপূর্ণ সাংশ্লেষিক মধ্যবর্তী যৌগ যা যুগলায়ন বিক্রিয়ার মাধ্যমে অ্যাজো ডাই এবং প্রতিস্থাপন বিক্রিয়া গঠনের ক্ষেত্রে অ্যারোমেটিক বলয়ে কার্যকরী মূলক হিসেবে উপস্থিত থাকে।   বিক্রিয়ার ব্যবহার  এই বিক্রিয়ার উৎপাদ বিক্রিয়কসমূহের চেয়ে অধিকতর তরঙ্গদৈর্ঘ্যের আলো শোষণ করে, বিশেষ করে দৃশ্যমান বর্ণালির আলো। কারণ এদের কাঠামোতে উপস্থিত থাকে কনজুগেশন। ফলশ্রুতিতে অ্যারোমেটিক অ্যাজো যৌগসমূহ অধিকতর উজ্জ্বল হয় এবং নানাবিধ বিক্রিয়ায় ডাই বা রঞ্জক হিসেবে ব্যবহৃত হয়।Klaus Hunger, Peter Mischke, Wolfgang Rieper, Roderich Raue, Klaus Kunde, Aloys Engel "Azo Dyes" in Ullmann’s Encyclopedia of Industrial Chemistry, 2005, Wiley-VCH, Weinheim.. গুরুত্বপূর্ণ অ্যাজো ডাইসমূহে মিথাইল রেড এবং লোহিত রঞ্জক ১৭০ উপস্থিত থাকে।  প্রোন্টোসিল এবং অন্যান্য সালফা ড্রাগ তৈরিতেও অ্যাজো যুগলায়ন ব্যবহৃত হয়।   অ্যাজো যুগলায়নের উদাহরণ  অনেকভাবে এ বিক্রিয়া ঘটানো যায়। ফেনল, বেনজিন ডায়াজোনিয়াম ক্লোরাইডের সাথে বিক্রিয়ায় হলুদ-কমলা বর্ণের অ্যাজো যৌগ তৈরি করে। এই বিক্রিয়াটি হিম শীতল ক্ষারের উপস্থিতিতে অনুষ্ঠিত হয়। 800px  অ্যাজো যুগলায়ন বিক্রিয়ার কৌশলের অ্যানিমেশন। বিক্রিয়ার কৌশলের অ্যানিমেশন এর সাথে সম্পর্কিত ডাই হল অ্যানিলিন ইয়েলো যা অ্যানিলিন এবং ডায়াজোনিয়াম লবণের বিক্রিয়ার মাধ্যমে উৎপন্ন হয়। 600px  ন্যাপথলসমূহ হল জনপ্রিয় গ্রহীতা। অ্যানিলিন এবং ১-ন্যাপথলের বিক্রিয়ায় উৎপন্ন "অরগানোল ব্রাউন" এর একটি উদাহরণ: 500px|অরগানোল ব্রাউন সংশ্লেষণ একইভাবে β-ন্যাপথল ফিনাইলডায়াজোনিয়াম ইলেক্ট্রোফাইলের সাথে যুগলায়িত হয়ে তীব্র কমলা-লাল ডাই গঠন করে।   তথ্যসূত্র   বিষয়শ্রেণী:প্রতিস্থাপন বিক্রিয়া বিষয়শ্রেণী:কার্বন হেটারোপরমাণু বন্ধন গঠনকারী বিক্রিয়া